ریاض الدین (امپائر)

ریاض الدین  (پیدائش: 15 دسمبر 1958ء) | (انتقال: 11 جون 2019ء) ایک پاکستانی کرکٹ امپائر تھے۔ ان کو پاکستان کے سب سے کم عمر ٹیسٹ امپائر ہونے کا اعزاز حاصل تھا جبکہ انہوں نے سب سے زیادہ فرسٹ کلاس مقابلوں میں امپائرنگ کا بھی ریکارڈ اپنے نام کیا تھا۔

سوانح حیات
انہوں نے 1990ء سے 2002ء تک 12 ٹیسٹ مقابلوں اور 1990ء سے 2000ء تک 12 ایک روزہ بین الاقوامی میں امپائرنگ کی۔ وہ 15 دسمبر 2018 کو سبکدوش ہو گئے تھے، وہ کراچی کرکٹ کی سیاست میں بہت زیادہ فعال تھے، زون ایک سے تعلق رکھنے والے ریاض الدین کے سی سی اے میں ہم خیال گروپ کے قائد تصور کیے جاتے تھے۔ ملک کے سب سے بڑے شہر میں مقامی کرکٹ مقابلوں میں امپائروں کا تقرر ہو یا کراچی کرکٹ کی سیاست، ریاض الدین کا کردار اہم تھا۔

وفات 
11 جون 2019ء کو 61 برس کی عمر میں وفات پا گئے، ان کو سوتے ہوئے دورہ قلب ہوا تھا جو جان لیوا ثابت ہوا، انہیں طبیعت بگڑنے پر ہسپتال منتقل کیا گیا تاہم وہ جانبر نہ ہو سکے۔ 12 جون 2019ء بروز بدھ کو سی ون ایریا لیاقت آباد قبرستان، کراچی میں سپرد خاک کر دیا گیا۔

مزید دیکھیے
 کرکٹ
 ٹیسٹ کرکٹ
 ٹیسٹ کرکٹ ایمپائرز کی فہرست
 ایک روزہ بین الاقوامی کرکٹ ایمپائرز کی فہرست

حوالہ جات 

1958ء کی پیدائشیں
2019ء کی وفیات
پاکستانی ایک روزہ بین الاقوامی کرکٹ امپائر
پاکستانی ٹیسٹ کرکٹ امپائر
کراچی کی شخصیات
وفیات بسبب دورہ قلب
Short description is different from Wikidata